ประกาศคณะกรรมการกำกับการประกอบกิจการดูแลผลประโยชน์ประกาศคณะกรรมการกำกับการประกอบกิจการดูแลผลประโยชน์เรื่องหลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา อาศัยอำนาจตามความในมาตรา๑๒ วรรคสอง แห่งพระราชบัญญัติการดูแลผลประโยชน์ของคู่สัญญา พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกำกับการประกอบกิจการดูแลผลประโยชน์ออกประกาศไว้ ดังต่อไปนี้ข้อ ๑[๑]ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๒ในประกาศนี้บริษัทแม่หมายความว่าบริษัทที่มีอำนาจควบคุมกิจการของบริษัทอื่นไม่ว่าโดยทางตรงหรือทางอ้อมในลักษณะดังต่อไปนี้(๑)มีหุ้นในบริษัทหนึ่งเกินกว่าร้อยละห้าสิบของหุ้นที่จำหน่ายได้แล้วทั้งหมด(๒)มีอำนาจควบคุมคะแนนเสียงส่วนใหญ่ในที่ประชุมผู้ถือหุ้นของบริษัทหนึ่ง(๓)มีอำนาจควบคุมการแต่งตั้งหรือถอดถอนผู้มีอำนาจในการจัดการหรือกรรมการตั้งแต่กึ่งหนึ่งของกรรมการทั้งหมดในบริษัทหนึ่งการมีหุ้นในบริษัทหนึ่งตั้งแต่ร้อยละยี่สิบขึ้นไปของหุ้นที่จำหน่ายได้แล้วทั้งหมดไม่ว่าโดยทางตรงหรือทางอ้อมให้สันนิษฐานไว้ก่อนว่ามีอำนาจควบคุมกิจการเว้นแต่จะพิสูจน์ได้ว่ามิได้มีอำนาจควบคุมกิจการบริษัทลูก หมายความว่า(๑)บริษัทที่มีบริษัทอื่นเป็นบริษัทแม่ หรือ(๒)บริษัทลูกของบริษัทตาม (๑) ต่อไปทุกทอดบริษัทร่วมหมายความว่า บริษัทลูกที่มีบริษัทแม่ร่วมกันข้อ ๓กรณีดังต่อไปนี้ให้ถือว่าผู้ดูแลผลประโยชน์ของคู่สัญญามีส่วนได้เสียกับคู่สัญญาและห้ามทำหน้าที่เป็นผู้ดูแลผลประโยชน์ของคู่สัญญากับคู่สัญญารายนั้น ๆ(๑)ผู้ดูแลผลประโยชน์ของคู่สัญญามีความสัมพันธ์กับคู่สัญญาฝ่ายใดฝ่ายหนึ่งหรือทั้งสองฝ่ายในลักษณะเป็นบริษัทแม่บริษัทลูก หรือบริษัทร่วม(๒)กรรมการ ผู้จัดการหรือบุคคลผู้มีอำนาจในการจัดการบริหารของผู้ดูแลผลประโยชน์ของคู่สัญญาเป็นคู่สัญญาหรือมีความสัมพันธ์กับคู่สัญญาในลักษณะดังต่อไปนี้(ก)[๒]บุตรและบุตรบุญธรรมที่ยังไม่บรรลุนิติภาวะ(ข)บุพการี(ค)คู่สมรส(ง)พี่น้องร่วมบิดาและมารดาเดียวกัน(จ)พี่น้องร่วมบิดาหรือมารดาเดียวกัน(๓)[๓](ยกเลิก)ข้อ๔[๔]ในกรณีที่ผู้ดูแลผลประโยชน์ของคู่สัญญาเป็นผู้ให้สินเชื่อแก่คู่สัญญาฝ่ายที่มีหน้าที่โอนหรือส่งมอบทรัพย์สินหรือเอกสารอันเป็นหลักฐานแห่งหนี้ผู้ดูแลผลประโยชน์ของคู่สัญญาจะต้องแจ้งให้คู่สัญญาทราบว่าผู้ดูแลผลประโยชน์ของคู่สัญญาเป็นผู้ให้สินเชื่อแก่คู่สัญญาฝ่ายที่มีหน้าที่โอนหรือส่งมอบทรัพย์สินหรือเอกสารอันเป็นหลักฐานแห่งหนี้และจะต้องป้องกันไม่ให้ความเกี่ยวข้องดังกล่าวกระทบกับการปฏิบัติหน้าที่อย่างเป็นกลางของผู้ดูแลผลประโยชน์ของคู่สัญญาประกาศ ณ วันที่ ๑ตุลาคม พ.ศ. ๒๕๕๑สุภา ปิยะจิตติรองปลัดกระทรวงการคลังปฏิบัติหน้าที่เป็นประธานกรรมการกำกับการประกอบกิจการดูแลผลประโยชน์ประกาศคณะกรรมการกำกับการประกอบกิจการดูแลผลประโยชน์เรื่อง หลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา(ฉบับที่ ๒) พ.ศ. ๒๕๕๓[๕]ประกาศคณะกรรมการกำกับการประกอบกิจการดูแลผลประโยชน์เรื่อง หลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา(ฉบับที่ ๓) พ.ศ. ๒๕๕๖[๖]ปริญสินีย์/ผู้จัดทำ๒๓ เมษายน ๒๕๕๕วิชพงษ์/ผู้ตรวจ๒๕ เมษายน ๒๕๕๕ปณตภร/เพิ่มเติม๒ ตุลาคม ๒๕๕๖[๑] ราชกิจจานุเบกษาเล่ม ๑๒๕/ตอนพิเศษ ๑๗๐ ง/หน้า ๕๗/๒๘ ตุลาคม ๒๕๕๑[๒] ข้อ ๓ (๒) (ก)แก้ไขเพิ่มเติมโดยประกาศคณะกรรมการกำกับการประกอบกิจการดูแลผลประโยชน์ เรื่องหลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา (ฉบับที่ ๒)พ.ศ. ๒๕๕๓[๓] ข้อ ๓ (๓) ยกเลิกโดยประกาศคณะกรรมการกำกับการประกอบกิจการดูแลผลประโยชน์เรื่อง หลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา (ฉบับที่๓) พ.ศ. ๒๕๕๖[๔] ข้อ ๔ เพิ่มโดยประกาศคณะกรรมการกำกับการประกอบกิจการดูแลผลประโยชน์เรื่อง หลักเกณฑ์การมีส่วนได้เสียของผู้ดูแลผลประโยชน์ของคู่สัญญากับคู่สัญญา (ฉบับที่๓) พ.ศ. ๒๕๕๖[๕] ราชกิจจานุเบกษาเล่ม ๑๒๗/ตอนพิเศษ ๑๔๙ ง/หน้า ๕๘/๒๗ ธันวาคม ๒๕๕๓[๖] ราชกิจจานุเบกษาเล่ม ๑๓๐/ตอนพิเศษ ๑๐๔ ง/หน้า ๑๘/๒๒ สิงหาคม ๒๕๕๖